ທູດພິເສດສະຫະລັດ ພົບຜູ້ນຳຝ່າຍຄ້ານ ຂອງມຽນມາ
ທູດພິເສດສະຫະລັດ ມີກໍານົດພົບປະກັບ ທ່ານນາງອອງຊານຊູຈີ ຜູ້ນຳຝ່າຍຄ້ານມຽນມາ ທີ່ນະຄອນຢ່າງກຸ້ງ
ພວກຜູ້ຊ່ອຍທ່ານນາງອອງຊານຊູຈີກ່າວວ່າຜູ້ນຳປະຊາທິ ປະໄຕມຽນມາມີກຳນົດທີ່ຈະພົບປະກັບທູດພິເສດຂອງສະ ຫະລັດທ່ານ Joseph Yun ທີ່ນະຄອນຢ່າງກຸ້ງໃນຕອນ ແລງຂອງວັນພະຫັດມື້ນີ້ ໂຄສົກ Nyan Win ກ່າວຕໍ່ວິທະຍຸ VOA ພາກພາສາ ມຽນມາວ່າທ່ານນາງອອງຊານຊູຈີແລະສະມາຊິກພັກສັນ ນິບາດແຫ່ງຊາດເພື່ອປະຊາທິປະໄຕຂອງທ່ານນ່າງຫວັງ ວ່າ ຈະໄດ້ຮັບຟັງຈາກທ່ານ Yun ກ່ຽວກັບການສົນທະ ນາຫາລືຂອງທ່ານກັບລັດຖະບານຊຸດໃໝ່ຂອງມຽນມາ ທ່ານ Yun ແມ່ນຮອງລັດຖະມົນຕີຊ່ອຍວ່າການກະຊວງການຕ່າງປະເທດສະຫະລັດໄດ້ ເດີນທາງໄປນະຄອນຫຼວງເນປີດໍ ທີ່ຕັ້ງຢູ່ສອກຫຼີກຫ່າງໄກໃນວັນພຸດວານນີ້ ເພື່ອພົບປະ ກັບພວກເຈົ້າໜ້າທີ່ຂັ້ນສູງຂອງລັດຖະບານມຽນມາເປັນເທື່ອທຳອິດ ນັບແຕ່ພວກເຈົ້າໜ້າ ທີ່ເຫຼົ່ານີ້ໄດ້ເຂົ້າຮັບຕຳແໜ່ງໃນທ້າຍເດືອນມີນາຜ່ານມາ ສື່ມວນຊົນຂອງທາງການມຽນມາ ລາຍງານວ່າ ທ່ານ Yun ໄດ້ພົບປະກັບລັດຖະມົນຕີ ການຕ່າງປະເທດມຽນມາ ທ່ານ Wunna Maugn Lwin ແລະຮອງປະທານສະພາຕໍ່ ຂອງມຽນມາ ແຕ່ບໍ່ໄດ້ລາຍງານໃຫ້ຊາບ ກ່ຽວກັບລາຍລະອຽດໃນການສົນທະນາຫາລື ແຕ່ແນວໃດກໍຕາມກະຊວງການຕ່າງປະເທດສະຫະລັດ ກ່າວກ່ອນໜ້າການເດີນທາງໄປ ຢ້ຽມຢາມ ເປັນເວລາ 4 ມື້ຂອງທ່ານ Yun ວ່າ ທ່ານຈະກົດດັນໃຫ້ລັດຖະບານຊຸດໃໝ່ ປະຕິຮູບກ່ຽວກັບເລື່ອງສິດທິມະນຸດ ພວກເຈົ້າໜ້າທີ່ຂອງພັກຝ່າຍຄ້ານອີກ 2 ພັກໃຫ້ການຢືນຢັນຕໍ່ VOA ວ່າ ພວກເຂົາ ເຈົ້າມີໝາຍກຳນົດການ ທີ່ຈະພົບປະກັບທ່ານ Yun ທີ່ນະຄອນຢ່າງກຸ້ງໃນ ມື້ວັນເສົາ ຈະມານີ້